Klokken 10.00 i dag vil traktorer lede et optog af demonstranter på Østre Allé i Aalborg. De demonstrerer mod regeringens håndtering af masseaflivningerne af mink i Danmark. Det fortæller Tina Grusgaard, som er initiativtager til dagens demonstration. - Vi anfægter slet ikke det faglige bag restriktionerne, men måden det er blevet håndteret på, siger hun. I dagens demonstration fokuserer de særligt på at grundloven er ens for alle. - Vores grundlov skal overholdes, længere er den ikke.  Det gølder også, når ministre melder så drastiske initiativer ud, som det skete, da alle mink skulle slåes ned. Ifølge Tina Grusgaard har der været omkring 200 traktorer i Aalborg, og hun er glad for den store opbakning, der har vist sig. - Det er gået over al forventtning, med traktorer fra alt imellem Hobro og Hirtshals. Traktorerne skal i løbet af demonstrationen ikke ind i Aalborg centrum, men holder sig til Østre Allé. Tina Grusgaard håber på, at hun med dagens demonstration, kan råbe nogle politikere op, der ser på håndteringen af minkaflivningern med samme kritik som mange nordjyske landmænd. - Når vi almindelige mennesker føler, vores rettigheder bliver overtrådt, er det her jo det eneste vi kan gøre, siger hun.

Referat:
Nordjyder demonstrere i dag mod regeringens håndtering af hele situationen om mink og den manglende lovhjemmel til at beordre dem aflivet.